Predkladacia správa

Uznesenie vlády Slovenskej republiky č. 1099 z 21. novembra 2001 k odpočtu plnenia úloh uznesení vlády SR č. 363/2001 a 366/2001 k 30. septembru 2001 v bode C.4 uložilo ministrovi práce, sociálnych vecí a rodiny v spolupráci s ministrom financií, ministrom vnútra a ministrom zdravotníctva pravidelne polročne predkladať na rokovanie vlády informačnú správu zameranú na vyhľadávanie a potieranie nelegálnej práce a nelegálneho zamestnávania.
 	Predkladaný materiál spracoval Národný inšpektorát práce na základe poznatkov a podkladov orgánov inšpekcie práce a uvedených ministerstiev z kontrolnej činnosti v druhom polroku 2007. Informácia obsahuje spôsob kontroly nelegálnej práce a nelegálneho zamestnávania a hodnotí poznatky orgánov inšpekcie práce a príslušných ministerstiev.
Príloha k informácii obsahuje tabuľkové prehľady a medziročné porovnania o kontrolnej činnosti a jej zisteniach v oblasti nelegálnej práce a nelegálneho zamestnávania. 
Poznatky v oblasti vyhľadávania a potierania nelegálnej práce a nelegálneho zamestnávania budú využité v ďalšej inšpekčnej činnosti. 
	Materiál má informatívny charakter, nebol predmetom medzirezortného pripomienkového konania. Materiál nemá finančný, ekonomický, environmentálny vplyv, vplyv na zamestnanosť, ani na podnikateľské prostredie.